**ՀԵՏԱՔՐՔՐՎԱԾՈՒԹՅԱՆ ՀԱՅՏԻ ՆԵՐԿԱՅԱՑՄԱՆ ՀՐԱՎԵՐ (վերահայտարարում)**

**(ԽՈՐՀՐԴԱՏՎԱԿԱՆ ԾԱՌԱՅՈՒԹՅՈՒՆՆԵՐ-ԸՆԿԵՐՈՒԹՅԱՆ ԸՆՏՐՈՒԹՅՈՒՆ)**

**Հայաստանի Հանրապետություն**

**Սոցիալական Պաշտպանության Վարչարարության Երկրորդ Ծրագիր**

Վարկ No: 5398-AM

**ԽՈՐՀՐԴԱՏՎԱԿԱՆ ԾԱՌԱՅՈՒԹՅԱՆ ԱՆՎԱՆՈՒՄԸ` Միասնական սոցիալական ծառայության կառուցվածքային ստորաբաժանումների աշխատողների կարողությունների զարգացմանն ուղղված ուսումնական նյութերի մշակում**

**Հղում No.** (համաձայն Գնումների Պլանի): SPAP II-C- 3-1-10

Հայաստանի Հանրապետությունը միջոցներ է ստացել Համաշխարհային բանկից «Սոցիալական Պաշտպանության Վարչարարության երկրորդ» ծրագրի (ՍՊՎԾ-2) (վարկ՝ 5398-ԱՄ) ֆինանսավորման համար և նպատակ ունի օգտագործել այս միջոցների մի մասը խորհրդատվական ծառայությունների ձեռքբերման համար:

**Խորհրդատվական ծառայությունների հիմնական նպատակն է**՝

ՄՍԾ-ի կառուցվածքային ստորաբաժանումների, այդ թվում՝ տարածքային կենտրոնների սոցիալական աշխատողների, զբաղվածության մասնագետների և վերջիններիս գործունեությունը համակարգող անմիջական ղեկավարների համար նախատեսված ուսումնական նյութերի փաթեթների մշակումը, որոնց միջոցով հնարավոր կլինի նպաստել վերջիններիս մասնագիտական կարողությունների զարգացմանը և խթանել նրանց կողմից շահառուներին մատուցվող ծառայությունների որակի և արդյունավետության բարձրացումը։

Մշակված ուսումնական նյութերի փաթեթները հետագայում կիրառվելու են էլեկտրոնային ինտերակտիվ դասընթացների մշակման, ինչպես նաև սոցիալական աշխատանքի, զբաղվածության և նշյալ ծառայությունների համակարգումն իրականացնող մասնագետների, ներառյալ ղեկավարների , վերապատրաստման և հավաստագրման նպատակով:

Ուսումնական նյութերի յուրացման մակարդակը և համապատասխան մասնագետների կարողությունների աճը «չափելի» դարձնելու նպատակով նախատեսվում է նաև գիտելիքների գնահատման նախա- և հետգնահատման թեստերի մշակում։

Սույն առաջադրանքի իրականացման համար նախատեսվում է վարձել Խորհրդատվական ընկերություն (**հետայսու` Խորհրդատու**):

**Խորհրդատվական կազմակերպության հիմնական գործունեությունը կայանալու է հետևյալում`**

Մշակելու է ՄՍԾ-ի կառուցվածքային ստորաբաժանումների, այդ թվում՝ տարածքային կենտրոնների աշխտողների կարողությունների զարգացմանն ուղղված ուսումնական նյութերի փաթեթներ։

Փաթեթները ներառելու են՝

* ներկայացված թեմաների բովանդակությանը համապատասխանող գործնական կիրառման ձեռնարկներ (այսուհետ՝ ձեռնարկ), որոնցում ներկայացված պետք է լինեն առնվազն հետևյալ տեղեկություններն ու նյութերը՝
* թեմային առնչվող հայաստանյան փորձը, իրավական կարգավորումները,
* թեմային վերաբերող միջազգային առաջավոր և համարժեք փորձի ուսումնասիրության արդյունքները (օրինակներ, առնվազն 3 երկրից, այդ թվում՝ սկանդինավյան),
* թեմայի վերաբերյալ առկա տեսական մոտեցումները՝ ձեռնարկի գործնական ուղղվածությունն ապահովելու նպատակով համապատասխան օրինակներով (ամեն թեմայից առնվազն 3 օրինակ), գործնական ցուցումներով, մեկնաբանություններով,
* Ուսումնական այլ նյութեր, մասնավորապես՝

մասնագիտական և իրավական հիմնական հասկացությունների մեկնաբանության բառարան-տեղեկատու(ներ), առնվազն 10–ական հասկացությունների/եզրույթների մեկնաբանությամբ։

* գիտելիքների նախա- և հետգնահատման թեստեր (առնվազն 10 հարց)։

Նախատեսված աշխատանքները, մասնավորապես՝ ձեռնարկների, բառարանների և գնահատման թեստերի մշակումը պետք է իրականացվի հայերեն:

 Խորհրդատուի կողմից տրամադրված ուսումնական նյութերի հիման վրա էլեկտրոնային ուսուցման ծրագրերի մշակման ընթացքում Խորհրդատուն պետք է համագործակցի համապատասխան ընկերության հետ՝ ուսումնական փաթեթների համապատասխանությունն էլեկտրոնային ինտերակտիվ դասընթացների չափանիշներին ապահովելու համար:

**Ծառայությունները նախատեսվում է իրականացնել**. Պայմանագրի ստորագրումից հետո 3 ամսվա ընթացքում․

**Որակավորման չափանիշներ**

***Խորհրդատուն պետք է ունենա`***

* ուսումնական նյութերի, մասնավորապես՝ ուղեցույցների կամ ձեռնարկների կամ բառարանների մշակման առնվազն 5 տարվա փորձ,
* նմանատիպ մշակումների առնվազն երկու հաջողված փորձ․ որպես հավաստում կազմակերպությունը պետք է ներկայացնի համապատասխան մշակումներ,
* առնվազն 1 մասնագետ յուրաքանչյուր մոդուլի ուսումնական նյութերի փաթեթի մշակման համար: Մասնագետները պետք է ունենան առնվազն մագիստրոսի կոչում համապատասխանաբար սոցիալական աշխատանքի, սոցիալական պաշտպանության կամ սոցիալական կառավարման ոլորտներում, ինչպես նաև նախորդ երեք տարիների ընթացքում ուղեցույցների, ձեռնարկների կամ այլ ուսումնական նյութերի մշակման փորձ:
* Էլեկտրոնային ուսուցման նյութերի մշակման փորձը կդիտվի որպես առավելություն։

Հետաքրքրված խորհրդատուների ուշադրությունը հրավիրվում է Համաշխարհային բանկի՝ «ՎԶՄԲ փոխատվությունների և ՄԶԸ վարկերի և դրամաշնորհների շրջանակներում Համաշխարհային բանկի վարկառուների կողմից խորհրդատուների ընտրության և վարձման Ուղեցույցների» (2011 թ-ի հունվար, խմբագրված՝ հուլիս 2014 թ-ի («Խորհրդատուի ուղեցույց») 1.9 պարագրաֆին, որտեղ սահմանված է շահերի բախման վերաբերյալ Համաշխարհային բանկի քաղաքականությանը:

Խորհրդատուները կարող են միավորվել այլ ընկերությունների հետ համատեղ ձեռնարկությունների տեսքով կամ որպես ենթախորհրդատուներ՝ իրենց որակավորումը բարելավելու համար:

Խորհրդատվական ընկերության ընտրությունը կիրականացվի «Ուղեցույցներ. ՎԶՄԲ փոխատվությունների և ՄԶԸ վարկերի և դրամաշնորհների շրջանակներում Համաշխարհային բանկի վարկառուների կողմից խորհրդատուների ընտրության և վարձում» փաստաթղթում (2011 թ-ի հունվար, խմբագրված՝ հուլիս 2014թ-ի («Խորհրդատուի ուղեցույց») սահմանված «Խորհրդատուների որակավորում ընտրության» մեթոդի ընթացակարգերի համաձայն:

Հետաքրքրված թեկնածուները կարող են լրացուցիչ տեղեկատվություն ստանալ ներքոնշյալ հասցեով հետևյալ աշխատանքային ժամերին` 09:00-ից մինչ 18:00-ը:

Հետաքրքրվածության հայտերը պետք է գրավոր ձևով ներկայացվեն փոստով կամ էլ. հասցեով՝ ներքոնշյալ հասցեներով մինչև 2**023թ. հուլիսի 6-ը, ժ. 18:00** (տեղական ժամանակով):

ՍՊՎ 2 Ծրագիր

ՀՀ, ք. Երևան, 0010, Հանրապետության Հրապարակ, Կառավարական Տուն 3

հեռ. (374-10) 528702

 էլ. փոստ mailto:infospap@mlsa.am